खेल की बात करें तो गौतम कर्नाटक प्रीमियर लीग और घरेलू क्रिकेट में बेहद सफल खिलाड़ी माने जाते हैं। खासकर, अपनी ऑफ स्पिन गेंदबाजी के लिए, जो उन्होंने पूर्व भारतीय गेंदबाज ई प्रसन्ना से सीखी थी। गेंदबाजी के अलावा वह बल्ला चलाने का हुनर भी जानते हैं। गौतम विजया बैंक में कार्यरत हैं और उनके पिता कर्नाटक में कबड्डी खिलाड़ी रहे हैं। साल 2012 में उन्होंने कर्नाटक की ओर से अपने फर्स्ट क्लास क्रिकेट का डेब्यू किया था।